

PROJEKTS uz 03.06.2024.

vēlamais datums izskatīšanai: [Finanšu komiteja] 19.06.2024.

domē: 27.06.2024.

sagatavotājs: Everita Kāpa

ziņotājs: Everita Kāpa

 LĒMUMS

Ādažos, Ādažu novadā

2024.gada 27.jūnijā **Nr.**«DOKREGNUMURS»

**Par nekustamā īpašuma nodokļa atvieglojumiem**

Ādažu novada pašvaldības dome izskatīja Zelta iela 1, Stapriņi, Ādažu pag., Ādažu novads, īpašnieka A. B., adrese: “XXXXX Kadaga, Ādažu pagasts, Ādažu novads (turpmāk – Iesniedzējs) iesniegumu (reģistrēts 09.05.2024. ar ĀNP/1-11-1/24/2599), kas precizēts 27.05.2024. un 29.05.2024. ar lūgumu atzīt par publisku labumu un pieņemt lēmumu par nekustamā īpašuma nodokļu atvieglojumu piešķiršanu saistībā ar plānoto maģistrālo kanalizācijas tīklu izbūvi Zelta ielā, Ādažos, ko Iesniedzējs plāno finansēt par saviem līdzekļiem pēc vienošanās noslēgšanas ar pašvaldību.

Iesniegumam pievienota SIA “NM Construction” sagatavotā izbūves būvdarbu izmaksu tāme un ģenplāns.

Izvērtējot ar lietu saistītos faktiskos apstākļus, dome konstatē:

1. Iesniedzēja ir augstākminētā nekustamu īpašnieks (aplūkots Rīgas rajona tiesas Ādažu novada zemesgrāmatas nodalījumā 29.05.2024.).
2. Ādažu novada pašvaldības 24.11.2021. saistošie noteikumi Nr.37/2021 “Par nekustamā īpašuma nodokļa atvieglojumu piešķiršanu Ādažu novadā” (turpmāk – Noteikumi) 32.5. apakšpunkts nosaka, ka nodokļu maksātājiem, kas par saviem līdzekļiem izbūvējuši maģistrālās koplietošanas inženierbūves vai to daļu publiskai lietošanai (ūdensvadi, kanalizācijas tīkli, ielas, ielu apgaismojums, gājēju celiņi, u.tml.), un ko neizmanto komerciālos nolūkos, piešķir NĪN atvieglojumu 90 % apmērā no NĪN par visiem nodokļa maksātājam piederošajiem īpašumiem Ādažu novadā. Pirms objekta izbūves persona un pašvaldība noslēdz attiecīgu vienošanos. Atvieglojumu piešķir pēc objekta nodošanas ekspluatācijā, ja tā nepieciešama saskaņā ar normatīvajiem aktiem. Atvieglojuma apmērs nedrīkst pārsniegt 90 % no summas, ko persona ieguldījusi objekta būvniecībā. Ja atvieglojums attiecīgajā kalendāra gadā ir mazāks, nekā ieguldījums objektā, tad atvieglojumu piemēro līdz 10. kalendāra gadam.
3. Iesniedzējs paredz izbūvēt koplietošanas inženierbūvi par privātiem līdzekļiem – maģistrālo kanalizācijas spiedvadu PE OD63 (165m) un pašteces kolektora PP D200 (2m) izbūvi pa Zelta ielu un Dzintara ielām (sarkano līniju koridorā).
4. Saskaņā ar Būvvaldes inženierkomunikāciju tīklu galvenā speciālista un aģentūras “Carnikavas Komunālserviss” atzinumu akceptētā būvprojekta BIS-BV-7.2-2023-87379 ietvaros paredzētā kanalizācijas spiedvada PE OD63 (165m) un pašteces kolektora PP D200 (2m) izbūve pa Zelta ielu un Dzintara ielām (sarkano līniju koridorā), var kalpot kā sabiedriskā labuma infrastruktūra, jo pie projektējamā kanalizācijas spiedvada, pirms tam saņemot tehniskos noteikumus no SIA “Ādažu ūdens”, teorētiski varēs pieslēgties blakus esošie īpašumi (kad.80440030174, kad.80440030175, kad.80440040488, kad.80440040486).
5. Saskaņā ar SIA “Ādažu ūdens” 04.06.2024. atzinumu kanalizācijas spiedvada izbūve (d 63mm) posmā no īpašuma Zelta ielā 1. līdz Dzintara ielai, Stapriņos, Ādažu nov., LV-2164. - sniedz sabiedrisko labumu, jo pie tā perspektīvā būs iespēja pieslēgt esošos īpašumus, kuri atrodas starp Zelta ielas un Ataru ielas krustojuma līdz Zelta ielas un Dzintara ielas krustojumam.
6. Maģistrāla tīkla un spiedvadas būvdarbu izmaksas aprēķinātas EUR 6040,80 (ar PVN) apmērā.
7. Būvniecības iecere ir saskaņota būvniecības informācijas sistēmā ([BIS-BL-](https://bis.gov.lv/bis2/lv/bis_cases/433546)7.2-2023-87379).

Pamatojoties uz likuma „Par nekustamā īpašuma nodokli” 5. panta trešo daļu, Noteikumu 32.5. apakšpunktu, kā arī Finanšu komitejas 19.06.2024. atzinumu, Ādažu novada pašvaldības dome

**NOLEMJ:**

1. Piekrist, ka izbūvētais maģistrālais kanalizācijas tīkls un pašteces kolektors Zelta ielā, pēc tā nodošanas ekspluatācijā būs izmantojams sabiedrības vajadzībām, kā rezultātā Iesniedzējai būs tiesības saņemt NĪN atvieglojumu saskaņā ar Noteikumu 32.5. apakšpunktu, ja būs iestājušies šādi apstākļi:
	1. iesniedzējs būs noslēdzis un izpildījis vienošanos ar pašvaldību;
	2. iestājušies visi Noteikumu priekšnoteikumi NĪN atvieglojumu saņemšanai.
2. Lēmumu par NĪN atvieglojumu piemērošanu par iesniedzējam piederošajiem nekustamajiem īpašumiem pieņems dome pēc šī lēmuma 1. punkta nosacījuma izpildes.
3. Juridiskajai un iepirkumu nodaļai viena mēneša laikā no šī lēmuma pieņemšanas sagatavot 1.1. apakšpunktā noteiktās vienošanās projektu.
4. Pašvaldības izpilddirektoram noslēgt 1.1. apakšpunktā noteikto vienošanos un organizēt lēmuma izpildes kontroli.
5. Lēmumu var pārsūdzēt Administratīvajā rajona tiesā (Baldones iela 1A, Rīga) viena mēneša laikā no tā spēkā stāšanās dienas.

Pielikumā: 1) Būvprojekta ģenerālplāna kopija maģistrālā kanalizācijas tīkla izbūvei, uz 1 lp.

2) Būvdarbu izmaksu tāme, uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@Iesniedzējam agris@fkadazi.lv, JIN, ĪIN un IDR- @